LIETUVOS RESPUBLIKOS

SOCIALINĖS APSAUGOS IR DARBO MINISTRAS

ĮSAKYMAS

DĖL LIETUVOS RESPUBLIKOS SOCIALINĖS APSAUGOS IR DARBO MINISTRO 2014 M. KOVO 5 D. ĮSAKYMO NR. A1-124 „DĖL POLITINIŲ KALINIŲ IR TREMTINIŲ BEI JŲ ŠEIMŲ NARIŲ SUGRĮŽIMO Į LIETUVĄ 2015–2017 METŲ VEIKSMŲ PLANO PATVIRTINIMO“ PAKEITIMO

2014 m. spalio 27 d. Nr. A1-512

Vilnius

1. P a k e i č i u Politinių kalinių ir tremtinių bei jų šeimų narių sugrįžimo į Lietuvą 2015–2017 metų veiksmų planą, patvirtintą Lietuvos Respublikos socialinės apsaugos ir darbo ministro 2014 m. kovo 5 d. įsakymu Nr. A1-124 „Dėl Politinių kalinių ir tremtinių bei jų šeimų narių sugrįžimo į Lietuvą 2015–2017 metų veiksmų plano patvirtinimo“:

1.1. Pakeičiu 2 punktą ir jį išdėstau taip:

„2. Teisę į valstybės paramą turi politiniai kaliniai ir tremtiniai – okupacijų metais neteisėtai represuoti asmenys ir jų vaikai, kurie pagal Lietuvos Respublikos asmenų, represuotų už pasipriešinimą okupaciniams režimams, teisių atkūrimo įstatymą yra paskelbti nekaltais ir po 1990 m. kovo 11 d. su savo šeimos nariais grįžę (pageidaujantys grįžti) iš buvusios SSRS teritorijos nuolat gyventi į Lietuvos Respubliką (toliau – grįžtantys asmenys).“

1.2. Pakeičiu II skyrių ir jį išdėstau taip:

„II SKYRIUS

2015–2017 METŲ PLANO TIKSLAS, UŽDAVINIAI, PRIEMONĖS, ASIGNAVIMAI IR ĮGYVENDINANČIOSIOS INSTITUCIJOS

Eil. Nr.	Tikslo, uždavinio, priemonės pavadinimas	Numatomi 2015-ųjų metų asignavimai eurais	Numatomi 2016-ųjų metų asignavimai eurais	Numatomi 2017-ųjų metų asignavimai eurais	Įgyvendinančioji institucija
1.	Tikslas – užtikrinti, kad grįžtantiems asmenims būtų sudarytos sąlygos apsirūpinti butais Lietuvoje ir integruotis į šalies gyvenimą
1.1.	Uždavinys Aprūpinti butais ir nuomos pagrindais juos skirti grįžtantiems asmenims, kurie prašymą ir visus reikiamus dokumentus pasirinktai savivaldybei pateikė iki 2009 m. gruodžio 31 d.
1.1.1.	Priemonė Įgyti butus ir nuomos pagrindais juos skirti grįžtantiems asmenims, kurie prašymą ir visus reikiamus dokumentus pasirinktai savivaldybei pateikė iki 2009 m. gruodžio 31 d., pagal aprūpinimo butais sąrašus savivaldybėse	405468	579240	579240	Socialinių paslaugų priežiūros departamentas prie Socialinės apsaugos ir darbo ministerijos, savivaldybės
1.1.2.	Priemonė Kiekvienais metais iki vasario 1 d. patikslinti grįžtančių asmenų, kurių prašymai ir visi reikiami dokumentai pasirinktai savivaldybei buvo pateikti iki 2009 m. gruodžio 31 d., aprūpinimo butais sąrašus ir išbraukti iš jų tuos asmenis, kurie į savivaldybės daugkartinius kvietimus neatsiliepia arba neatvyksta	Socialinių paslaugų priežiūros departamentas prie Socialinės apsaugos ir darbo ministerijos, savivaldybės
1.2.	Uždavinys Suteikti valstybės paramą grįžtančių asmenų persikėlimo išlaidoms padengti ir socialinės integracijos priemonėms vykdyti
1.2.1.	Priemonė Skirti lėšas grįžtantiems asmenims persikelti ir jų socialinės integracijos priemonėms įgyvendinti pagal Lietuvos Respublikos socialinės apsaugos ir darbo ministro 2002 m. lapkričio 21 d. įsakymu Nr. 151 patvirtintą Valstybės paramos persikėlimui ir socialinei integracijai priemonių teikimo grįžtantiems į Lietuvą nuolat gyventi politiniams kaliniams ir tremtiniams bei jų šeimų nariams tvarkos aprašą	122220	130908	130908	Socialinių paslaugų priežiūros departamentas prie Socialinės apsaugos ir darbo ministerijos
1.2.2.	Priemonė Atlikti tyrimą, siekiant išanalizuoti valstybės paramos persikelti ir socialinės integracijos priemonių teikimo grįžtantiems asmenims efektyvumą	8688	Socialinės apsaugos ir darbo ministerija
Iš viso Planui įgyvendinti skiriamos valstybės biudžeto lėšos	536376	710148	710148“

2. N u s t a t a u, kad šis įsakymas įsigalioja 2015 m. sausio 1 d.

Socialinės apsaugos ir darbo ministrė	Algimanta Pabedinskienė